sukhrobnurali/uzbek-legal-corpus huggingface dataset:
Oʻzbekiston Respublikasi Monopoliyaga qarshi kurashish qoʻmitasi hayʼati aʼzolari tarkibini tasdiqlash toʻgʻrisida
(resolution, 2019-11-27)

Vazirlar Mahkamasining “Oʻzbekiston Respublikasi Monopoliyaga qarshi kurashish qoʻmitasi faoliyatini tashkil etish chora-tadbirlari toʻgʻrisida” 2019-yil 15-maydagi 402-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Monopoliyaga qarshi kurashish qoʻmitasi hayʼati aʼzolarining soni 7 (yetti) nafardan iborat boʻlishi belgilab qoʻyilsin. 2. Oʻzbekiston Respublikasi Monopoliyaga qarshi kurashish qoʻmitasi hayʼati quyidagi tarkibda tasdiqlansin: 1. Sharipov Najmiddinxodja Shuxratovich — rais 2. Karimov Bobir Xasanovich — raisning birinchi oʻrinbosari 3. Karabayev Farrux Esanaliyevich — rais oʻrinbosari 4. Ummatov Bekzod Xamzayevich — rais oʻrinbosari 5. Abdukadirov Sandjar Xoshimovich — Qonun hujjatlari va davlat organlari qarorlarining raqobat muhitiga taʼsirini baholash boshqarmasi boshligʻi 6. Nurmatov Alisher Furqatovich — Ustun mavqeni suiisteʼmol qilish, til biriktirishlar va kartel kelishuvlarga qarshi kurashish boshqarmasi boshligʻi 7. Xaitmetov Elmurat Sidikmatovich — Monopoliyaga qarshi kurashish qoʻmitasi huzuridagi Isteʼmolchilar huquqlarini himoya qilish agentligining direktori. 3. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari E.M. Ganiyev zimmasiga yuklansin.
Oʻzbekiston Respublikasi Prezidentining ayrim hujjatlariga oʻzgartirishlar kiritish toʻgʻrisida
(decree, 2024-08-30)

Oʻzbekiston Respublikasi Prezidentining 2019-yil 23-maydagi “Oʻzbekiston Respublikasi va xorijiy mamlakatlar oʻrtasida ikki tomonlama hamkorlik boʻyicha hukumatlararo komissiyalar (qoʻmitalar, kengashlar va ishchi guruhlar)ning Oʻzbekistonga oid qismlari faoliyatini yanada takomillashtirish boʻyicha chora-tadbirlar toʻgʻrisida”gi PQ-4331-son va 2019-yil 24-maydagi “Eksport faoliyatini moliyalashtirish va sugʻurta himoyasi mexanizmlarini kengaytirish chora-tadbirlari toʻgʻrisida”gi PQ-4337-son qarorlariga muvofiq, shuningdek, davlat aktivlaridan foydalanish samaradorligini oshirish maqsadida: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartirishlar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2017-yil 15-dekabrdagi PF-5286-son Farmoni bilan tasdiqlangan Oʻzbekiston Respublikasi Prezidentining yoki Oʻzbekiston Respublikasi Hukumatining qarorlari asosida eksport qilinadigan buyumlar va mahsulotlar roʻyxatining rus tilidagi matni “Kod TN VED” ustunida: 1-pozitsiyadagi “0101 — 0105” raqamlari “0101 — 0105 (krome 010511, 0105940000)” soʻzlari bilan almashtirilsin; 2-pozitsiyadagi “0208 90 700 0” raqamlari “0208 90 700 0, 0209” raqamlari bilan almashtirilsin. 2. Oʻzbekiston Respublikasi Prezidentining 2018-yil 17-avgustdagi PF-5515-son Farmoni bilan tasdiqlangan Toshkent shahrining boshqaruv tizimini tubdan isloh qilish boʻyicha “yoʻl xaritasi”ning rus tilidagi matni 31-pozitsiyasi “Naimenovaniye meropriyatiy” ustuni uchinchi xatboshisidan “na usloviyax gosudarstvenno-chastnogo partnerstva” soʻzlari chiqarib tashlansin. 4. Oʻzbekiston Respublikasi Prezidentining 2019-yil 29-apreldagi “Respublika iqtisodiyotiga toʻgʻridan-toʻgʻri xorijiy investitsiyalarni jalb qilish mexanizmlarini yanada takomillashtirish chora-tadbirlari toʻgʻrisida”gi PQ-4300-son qaroriga 1-ilovaning “Oziq-ovqat ishlab chiqarish sanoati” boʻlimi oʻz kuchini yoʻqotgan deb topilsin.
Oʻzbekiston Respublikasi Prezidentining 2018-yil 2-fevraldagi “Xotin-qizlarni qoʻllab-quvvatlash va oila institutini mustahkamlash sohasidagi faoliyatni tubdan takomillashtirish chora-tadbirlari toʻgʻrisida”gi PF-5325-son Farmoniga oʻzgartirish kiritish haqida
(decree, 2025-11-26)

Oʻzbekiston Xotin-qizlar qoʻmitasining tashkiliy tuzilmasini yanada mustahkamlash, xotin-qizlar huquqlarini hamda qonuniy manfaatlarini himoya qilish, oilalarni mustahkamlash, oilaviy munosabatlarni tartibga solish, shuningdek, mazkur yoʻnalishda fuqarolik holati dalolatnomalarini yozish organlari faoliyatini muvofiqlashtirish ishlarini kuchaytirish maqsadida: 1. Oʻzbekiston Respublikasi Prezidentining 2018-yil 2-fevraldagi “Xotin-qizlarni qoʻllab-quvvatlash va oila institutini mustahkamlash sohasidagi faoliyatni tubdan takomillashtirish chora-tadbirlari toʻgʻrisida”gi PF-5325-son Farmoniga ilovaga muvofiq oʻzgartirish kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 2 va 3-ilovalar quyidagi tahrirda bayon etilsin:
Vazirlar Mahkamasining 2003-yil 14-noyabrdagi 510-son qarori bilan tasdiqlangan Geodeziya va kartografiya faoliyatini litsenziyalash toʻgʻrisidagi nizomga oʻzgartirishlar kiritish toʻgʻrisida
(resolution, 2022-03-01)

Geodeziya va kartografiya faoliyatini soddalashtirish, shuningdek, biznes yuritish sharoitlarini yaxshilash maqsadida Vazirlar Mahkamasi qaror qiladi: 1. Vazirlar Mahkamasining 2003-yil 14-noyabrdagi 510-son qarori (Oʻzbekiston Respublikasi QT, 2003-y., 11-son, 119-modda) bilan tasdiqlangan Geodeziya va kartografiya faoliyatini litsenziyalash toʻgʻrisidagi nizomga ilovaga muvofiq oʻzgartirishlar kiritilsin. 2. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining Agrar va oziq-ovqat sohalarini rivojlantirish masalalari boʻyicha maslahatchisi A.D. Vaxabov hamda Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi raisi A.X. Abdullayev zimmasiga yuklansin. 1. 8-bandning uchinchi xatboshidagi “uch yil” soʻzlari “ikki yil” soʻzlari bilan almashtirilsin. 2. 23-banddagi “uch kun” soʻzlari “bir kun” soʻzlari bilan almashtirilsin. 3. 33-bandda: uchinchi xatboshi chiqarib tashlansin; toʻrtinchi — yettinchi xatboshilar tegishli ravishda uchinchi — oltinchi xatboshilar deb hisoblansin. 4. 2-ilovaning “Bajarish muddatlari” ustuni “5-bosqich” pozitsiyasidagi “3 kun davomida” soʻzlari “1 kun davomida” soʻzlari bilan almashtirilsin.
Vazirlar Mahkamasining “Oʻzbekiston xalqaro islom akademiyasi faoliyatini tashkil etish va qoʻllab-quvvatlash chora-tadbirlari toʻgʻrisida” 2018-yil 22-iyundagi 466-son qaroriga oʻzgartirish kiritish toʻgʻrisida
(resolution, 2019-11-21)

Diniy-maʼrifiy sohada Oʻzbekiston xalqaro islom akademiyasining rolini yanada kuchaytirish, shuningdek, diniy va dunyoviy bilimlar uygʻunligini rivojlantirish maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston xalqaro islom akademiyasi faoliyatini tashkil etish va koʻllab-quvvatlash chora-tadbirlari toʻgʻrisida” 2018-yil 22-iyundagi 466-son qaroriga ilovaga muvofiq oʻzgartirish kiritilsin. 2. Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari A.A. Abduxakimov, Vazirlar Mahkamasi huzuridagi Din ishlari boʻyicha qoʻmita raisi A.T. Axmedov zimmasiga hamda Vazirlar Mahkamasining Yoshlar siyosati, madaniyat, maʼnaviyat, ommaviy axborot vositalari, ijodiy va jamoat tashkilotlari masalalari kotibiyatiga yuklansin. Ilovaning matni quyidagi tahrirda bayon etilsin: Ilmiy kengash Rektor Vasiylik kengashi Diniy-maʼrifiy faoliyatni muvofiqlashtirish boʻyicha birinchi prorektor Oʻquv ishlari boʻyicha prorektor Fan va ilmiy meros boʻyicha prorektor Yoshlar bilan ishlash boʻyicha prorektor Moliya va iqtisod ishlari boʻyicha prorektor Xalqaro aloqalar boʻyicha prorektor Taʼlim sifatini nazorat qilish boʻlimi Oʻquv-uslubiy boshqarma Ixtisoslashgan kengash Yoshlar na talabalar bilan ishlash boʻlimi Xalqaro aloqalar boʻlimi Buxgalteriya Yuriskonsult “Islom ensiklopediyasi” boʻlimi Magistratura boʻlimi Ilmiy-tadqiqotlar va innovatsion loyihalar markazi *** Xotin-qizlar boʻlimi Xorijiy talabalar bilan ishlash boʻlimi Reja-moliya boʻlimi Xodimlar boʻlimi Akademik litsey va ixtisoslashgan maktab bilan ishlash boʻlimi Talabalar turar joyi “Islom tafakkuri” jurnali ** Ilmiy va ilmiy-pedagog kadrlarni tayyorlash boʻlimi Texnik-foydalanish va xoʻjalik boʻlimi Marketing boʻlimi Nashriyot-matbaa birlashmasi** Oʻqitishning texnik vositalari boʻlimi Ichki nazorat va monitoring boʻlimi Axborot-resurs markazi Manbalar xazinasi boʻlimi Malaka oshirish markazi (Qoraqalpogʻiston Respublikasi, Samarqand, Namangan va Surxondaryo viloyatlari filiallari) Axborot-kommunikatsiya texnologiyalari Devonxona va arxiv Birinchi va ikkinchi boʻlim OAV va jamoatchilik bilan ishlash boʻlimi “Ziyo” media markazi Islom tarixi va manbashunosligi fakulteti Islom ilmlari fakulteti Mumtoz sharq filologiyasi fakulteti Islom iqtisodiyoti va xalqaro munosabatlar fakulteti Akademik litsey Kafedralar Kafedralar Kafedralar Kafedralar Ixtisoslashgan maktab
Turgʻun organik ifloslantiruvchi moddalar haqidagi Stokgolm konvensiyasini amalga oshirishning tashkiliy chora-tadbirlari toʻgʻrisida
(resolution, 2019-11-21)

Oʻzbekiston Respublikasi tomonidan Turgʻun organik ifloslantiruvchi moddalar haqidagi Stokgolm konvensiyasi ratifikatsiya qilinganligi munosabati bilan hamda Konvensiya qoidalaridan kelib chiqadigan Oʻzbekiston Respublikasining huquqlarini amalga oshirish hamda majburiyatlari samarali bajarilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Ekologiya va atrof-muhitni muhofaza qilish davlat qoʻmitasi Turgʻun organik ifloslantiruvchi moddalar haqidagi Stokgolm konvensiyasi (keyingi oʻrinlarda Konvensiya deb ataladi) amalga oshirilishi uchun masʼul vakolatli organ etib belgilansin. 2. Oʻzbekiston Respublikasi Ekologiya va atrof-muhitni muhofaza qilish davlat qoʻmitasiga: Konvensiya qoidalari amalga oshirilishini taʼminlash boʻyicha vazirliklar va idoralar, mahalliy ijroiya hokimiyati organlari va boshqa tashkilotlarning faoliyatini muvofiqlashtirish; Konvensiya boʻyicha Oʻzbekiston Respublikasining Milliy harakatlar rejasini oʻz vaqtida ishlab chiqish va muntazam ravishda yangilash; Konvensiya talablarini bajarish masalalari boʻyicha xalqaro va mintaqaviy tashkilotlar bilan samarali hamkorlik qilishni taʼminlash yuklansin. 3. Oʻzbekiston Respublikasi Tashqi ishlar vazirligi Konvensiya qoidalarini amalga oshirish uchun masʼul boʻlgan vakolatli organ haqida Konvensiyaning Kotibiyatiga tegishli xabarnoma yuborsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — transport vaziri A.J. Ramatov va Oʻzbekiston Respublikasi Ekologiya va atrof-muhitni muhofaza qilish davlat qoʻmitasi raisi B.T. Qoʻchqorov zimmasiga yuklansin.
Texnik suv yetkazib berilganligi uchun xizmat haqini hisoblashda 0,1 koeffitsiyenti qoʻllaniladigan sanoat va energetika tashkilotlari roʻyxatiga qoʻshimcha kiritish toʻgʻrisida
(resolution, 2019-11-21)

Sanoat tashkilotlariga texnik suv yetkazib berish boʻyicha koʻrsatilgan xizmatlar uchun haq toʻlash tartibini takomillashtirish, “Navoiy kon-metallurgiya kombinati” davlat korxonasida ishlab chiqarish xarajatlarini qisqartirish va mahsulot tannarxini pasaytirish maqsadida Vazirlar Mahkamasi varor qiladi: 1. Vazirlar Mahkamasining 2018-yil 12-dekabrdagi 1008-son qarori bilan tasdiqlangan Texnik suv yetkazib berilganligi uchun xizmat haqini hisoblashda 0,1 koeffitsiyenti qoʻllaniladigan sanoat va energetika tashkilotlari roʻyxatiga quyidagi mazmundagi 9-band qoʻshilsin: “9. “Navoiy kon-metallurgiya kombinati” davlat korxonasi (oʻz ehtiyoji uchun)”. 2. Oʻzbekiston Respublikasi Suv xoʻjaligi vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha maslahatchisi A.D. Vaxabov hamda Oʻzbekiston Respublikasi suv xoʻjaligi vaziri Sh.R. Xamrayev zimmasiga yuklansin.
Chiqindilarni koʻmish va utilizatsiya qilish joylari davlat kadastrini yuritish tartibi toʻgʻrisida nizomga qoʻshimcha kiritish haqida
(resolution, 2019-11-21)

Oʻzbekiston Respublikasining “Davlat kadastrlari toʻgʻrisida”gi Qonuniga va Vazirlar Mahkamasining 2005-yil 16-fevraldagi 66-son qarori bilan tasdiqlangan Davlat kadastrlari yagona tizimini yaratish va yuritish tartibi toʻgʻrisidagi nizomga muvofiq hamda biologik chiqindilarni koʻmish va utilizatsiya qilish joylari davlat kadastrini shakllantirish maqsadida Vazirlar Mahkamasi qaror qiladi: 1. Vazirlar Mahkamasining 2005-yil 15-noyabrdagi 250-son qarori bilan tasdiqlangan Chiqindilarni koʻmish va utilizatsiya qilish joylari davlat kadastrini yuritish tartibi toʻgʻrisidagi nizomning (Oʻzbekiston Respublikasi QT, 2005-y., 11-son, 60-modda) 4-bandiga “shlam toʻplash joylari” soʻzlaridan keyin “biologik chiqindilarni koʻmish joylari” soʻzlari qoʻshilsin. 2. Oʻzbekiston Respublikasi Sogʻliqni saqlash vazirligi, Oʻzbekiston Respublikasi Veterinariya va chorvachilikni rivojlantirish davlat qoʻmitasi uch oy muddatda biologik chiqindilarni koʻmish va utilizatsiya qilish joylari boʻyicha davlat kadastriga tegishli maʼlumotlarni (geografik holati, huquqiy maqomi, miqdor va sifat tavsiflari, iqtisodiy bahosi, chiqindi bilan bogʻliq ishlarni amalga oshirish toʻgʻrisidagi hamda ularning xavflilik darajasini kamaytirish chora-tadbirlari haqidagi yangilab boriladigan axborotlar tizimi) Oʻzbekiston Respublikasi Ekologiya va atrof-muhitni muhofaza qilishi davlat qoʻmitasiga taqdim etsin. 3. Oʻzbekiston Respublikasi Ekologiya va atrof-muhitni muhofaza qilish davlat qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — transport vaziri A.J. Ramatov va Oʻzbekiston Respublikasi Ekologiya va atrof- muhitni muhofaza qilish davlat qoʻmitasi raisi B.T. Qoʻchqorov zimmasiga yuklansin.
Vazirlar Mahkamasining “Fuqarolar yigʻinlari xodimlari mehnatiga yagona tarif setkasi boʻyicha haq toʻlashning razryadlarini belgilash toʻgʻrisida” 2017-yil 17-iyuldagi 500-son qaroriga oʻzgartirish kiritish haqida
(resolution, 2022-01-08)

Oʻzbekiston Respublikasi Prezidentining “Aholi muammolari bilan ishlashda mahalla institutining mavqeyini tubdan oshirish chora-tadbirlari toʻgʻrisida” 2019-yil 2-apreldagi PF-5700-son Farmoniga asosan Vazirlar Mahkamasi qaror qiladi: 1. Oʻzbekiston Respublikasi Prezidentining “Aholi muammolari bilan ishlashda mahalla institutining mavqeyini tubdan oshirish chora-tadbirlari toʻgʻrisida” 2019-yil 2-apreldagi PF-5700-son Farmonining 5-bandida fuqarolar yigʻinlari raislari va masʼul kotiblari oylik ish haqi 2019-yil 1-maydan 1,25 baravarga va 1-oktabrdan 1,2 baravarga oshirilishi nazarda tutilganligi maʼlumot uchun qabul qilinsin. 2. Vazirlar Mahkamasining “Fuqarolar yigʻinlari xodimlari mehnatiga yagona tarif setkasi boʻyicha haq toʻlashning razryadlarini belgilash toʻgʻrisida” 2017-yil 17-iyuldagi 500-son qaroriga (Oʻzbekiston Respublikasi QHT, 2017-y., 29-son, 694-modda) ilovaga muvofiq oʻzgartirish kiritilsin. 3. Belgilansinki, fuqarolar yigʻinlari xodimlarining mehnatiga haq toʻlash bilan bogʻliq xarajatlar tumanlar va shaharlar mahalliy budjetlari mablagʻlari hisobiga qoplanadi. 4. Oʻzbekiston Respublikasi Bandlik va mehnat munosabatlari vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin. 1. Ilova matni quyidagi tahrirda bayon qilinsin: T/r Lavozim nomi Mehnatga haq toʻlash boʻyicha razryadlar posyolkalar, qishloqlar, ovullar va shaharlar mahallalarining fuqarolar yigʻinlari shaharlar hududidan tashqarida joylashgan mahallalar fuqarolar yigʻinlari 1. Fuqarolar yigʻini raisi 7 6 2. Fuqarolar yigʻini masʼul kotibi 6 5 3. Profilaktika (katta) inspektorlarining jamoat tartibini saqlash boʻyicha yordamchilari 6 5 4. Harbiy hisobga olish boʻyicha mutaxassis 5 4 ”.
“Harbiy-texnika mutaxassisliklari boʻyicha tayyorgarlikdan oʻtishi lozim boʻlgan chaqiriluvchilarni tayyorlash tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2019-11-20)

Oʻzbekiston Respublikasi Vazirlar Mahkamasining 2019-yil 9-sentabrdagi 749-son “Chaqiriluvchilarni harbiy-texnika mutaxassisliklari boʻyicha tayyorlash markazlari faoliyatini tashkil etish chora-tadbirlari toʻgʻrisida”gi qaroriga muvofiq Oʻzbekiston Respublikasi Mudofaa vazirligi va Favqulodda vaziyatlar vazirligi qaror qiladi: 1. Oʻzbekiston Respublikasi Mudofaa vazirligi va Favqulodda vaziyatlar vazirligining 2014-yil 24-martdagi 6 va 4-son “Harbiy-texnika mutaxassisliklari boʻyicha tayyorgarlikdan oʻtishi lozim boʻlgan chaqiriluvchilarni tayyorlash tartibi toʻgʻrisidagi nizomni tasdiqlash haqida”gi qarori (roʻyxat raqami 2575, 2014-yil 16-aprel) (Oʻzbekiston Respublikasi qonun hujjatlari toʻplami, 2014-y., 16-son, 183-modda) oʻz kuchini yoʻqotgan deb topilsin. 2. Ushbu qaror Oʻzbekiston Respublikasi mudofaasiga koʻmaklashuvchi “Vatanparvar” tashkilotining Markaziy kengashi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasida notariat tizimini tubdan isloh qilish chora-tadbirlari toʻgʻrisida” 2019-yil 9-sentabrdagi PF-5816-son Farmoni)
(decree, 2022-04-13)

Oʻzbekiston Respublikasi Prezidentining “Oʻzbekiston Respublikasida notariat tizimini tubdan isloh qilish chora-tadbirlari toʻgʻrisida” 2019-yil 9-sentabrdagi PF-5816-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va ichki ishlar vaziri P.R. Bobojonov zimmasiga yuklansin. 1. Vazirlar Mahkamasining 2006-yil 7-martdagi 38-son qarori (Oʻzbekiston Respublikasi QT, 2006-y., 3-son, 17-modda) bilan tasdiqlangan Avtomototransport vositalari bilan bogʻliq bitimlarni rasmiylashtirish tartibi toʻgʻrisidagi nizomning 2-bandida: quyidagi mazmundagi uchinchi xatboshi qoʻshilsin: “transport vositasi egasining fuqarolik javobgarligini majburiy sugʻurta qilish boʻyicha sugʻurta polisida koʻrsatilgan transport vositasi egasining yaqin qarindoshlariga (ota-ona, er (xotin), bolalar, aka-ukalar, opa-singillar) transport vositasidan foydalanish va boshqarishni berish hollariga”; uchinchi va toʻrtinchi xatboshilar tegishi ravishda toʻrtinchi va beshinchi xatboshilar deb hisoblansin. 2. Vazirlar Mahkamasining 2008-yil 24-iyundagi 141-son qarori (Oʻzbekiston Respublikasi QT, 2008-y., 6-son, 32-modda) bilan tasdiqlangan Transport vositalari egalarining fuqarolik javobgarligini majburiy sugʻurta qilish qoidalarida: a) 2-bandda: quyidagi mazmundagi uchinchi xatboshi qoʻshilsin: “transport vositasining egasining yaqin qarindoshlari — transport vositasi egasining transport vositasidan foydalanish va uni boshqarish uchun notarial tasdiqlanadigan ishonchnoma rasmiylashtirilishi talab qilinmaydigan yaqin qarindoshlari (ota-ona, er (xotin), bolalar, aka-ukalar, opa-singillar)”; uchinchi — oʻn oltinchi xatboshilar tegishli ravishda toʻrtinchi — oʻn yettinchi xatboshilar deb hisoblansin; b) 12-bandga quyidagi mazmundagi “e” kichik band qoʻshilsin: “e) transport vositasi egasining ixtiyori bilan mazkur transport vositasidan foydalanish va uni boshqarishga qoʻyilgan yaqin qarindoshlarining qarindoshlik darajasini tasdiqlovchi hujjatlar”; v) 1 va 1a-ilovalar matni quyidagi tahrirda bayon qilinsin:
Idoraviy normativ-huquqiy hujjatni davlat reyestridan chiqarish toʻgʻrisida
(order, 2019-11-14)

Idoraviy normativ-huquqiy hujjatni davlat reyestridan chiqarish boʻyicha 2019-yil 13-noyabrdagi xulosaga muvofiq hamda Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi hamda 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan, buyuraman: 1. “Ixtisoslashtirilgan oʻquv-tarbiya muassasalari tarbiyalanuvchilarini oziq-ovqat, kiyim-kechak, poyabzal, boshqa ashyoviy taʼminot buyumlari va yumshoq anjomlar bilan taʼminlash meʼyorlarini tasdiqlash toʻgʻrisida”gi qarorni (roʻyxat raqami 2689, 2015-yil 23-iyun) Idoraviy normativ-huquqiy hujjatlarning davlat reyestridan chiqarish yuzasidan Oʻzbekiston Respublikasi Xalq taʼlimi vazirligining 2019-yil 11-noyabrdagi 06-06/2-3234-son, Oliy va oʻrta maxsus taʼlim vazirligining 2019-yil 7-noyabrdagi 84-04-2375-son, Sogʻliqni saqlash vazirligi huzuridagi Sanitariya-epidemiologik osoyishtalik agentligining 2019-yil 1-noyabrdagi 09-8/1316-son xatlari maʼlumot uchun qabul qilinsin. 2. Oʻzbekiston Respublikasi Xalq taʼlimi vazirligi, Oliy va oʻrta maxsus taʼlim vazirligi, Sogʻliqni saqlash vazirligining 2015-yil 10-iyundagi 16-mh-son, 26 q/q-son, 31-son “Ixtisoslashtirilgan oʻquv-tarbiya muassasalari tarbiyalanuvchilarini oziq-ovqat, kiyim-kechak, poyabzal, boshqa ashyoviy taʼminot buyumlari va yumshoq anjomlar bilan taʼminlash meʼyorlarini tasdiqlash toʻgʻrisida”gi qarori (roʻyxat raqami 2689, 2015-yil 23-iyun) Idoraviy normativ-huquqiy hujjatlarning davlat reyestridan chiqarilsin. 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.